text: # Lìng-cūi-nā̤
  Lìng-cūi-nā̤ (臨水奶 hĕ̤k-ciā 臨水嬭), ciáng-sék miàng-cê hô̤ lā̤ Lìng-cūi Dìng Tái-hâiu (臨水陳太后), buōng-miàng Dìng Cêng-gŭ (陳靖姑), sê Hók-gióng gâe̤ng Dài-uăng gì câi-dê sìng. Hók-ciŭ-nè̤ng iâ giéu ĭ „Nòng-nā̤“ (娘奶), „Hŭ-ìng-nā̤“ (夫人奶).
  Diòng-siók Dìng Cêng-gŭ Dòng-dièu (唐朝) sì-hâiu chók-sié diŏh Hók-ciŭ Â-dô (下渡). Ĭ 13 huói cêu ké̤ṳk bâ-nā̤ gá gáu Kŭ-chèng, 15 huói dò̤-huŏng kó̤ hŏk-sĭk Dô̤-gă huák-sŭk, 18 huói bô kó̤ Kŭ-chèng giék-huŏng. Giék-huŏng cĭ hâu găk Hók-ciŭ gáuk-ché̤ṳ muŏk-bâng géu-nè̤ng, kăi-sṳ̄ chók-miàng. 24 huói dái-sĭng găk chió lā̤ gì sèng-âu, ĭ gŏ̤ Dìng Siū-nguòng (陳守元) ĭng-ôi giù ṳ̄ mò̤ sìng-gŭng, dáik cô̤i găi-dŏng tài-tàu, cêu hióng ĭ giù géu. Gó-chṳ̄ Dìng Cêng-gŭ táuk-tŏi kó̤ Lṳ̀ng-tàng-gáe̤k (龍潭角) giù ṳ̄, cīng-géu báh-sáng, dáng-sê ké̤ṳk Diòng-kăng-gūi (長坑鬼) hâi sī go̤. Mìng-uòng gă-hŭng Dìng Cêng-gŭ có̤ „Cùng-hók Ciĕu-hiê Lìng-cūi Hŭ-ìng“ (崇福昭惠臨水夫人), sṳ̆k-chĭng „Lìng-cūi-nā̤“. Lìng-cūi-nā̤ biéng có̤ sìng ī-hâiu, dó̤-ché̤ṳ hiēng-lìng, cô̤-hók ìng-mìng, bé-êu niāng-gŏ̤.
title: Lìng-cūi-nā̤
wikitext: {{twin|0}}
  {{Distinguish|Dìng Cêng-gŭ (hié-chók)}}
  [[File:臺南聖恩佛祖會 順天聖母.jpg|thumb|right|200px|Lìng-cūi-nā̤ chiông]]
  [[File:Fuzhou Chenjinggu Temple.jpg|缩略图|Ták-dìng Lìng-cūi Dìng Tái-hâiu Cū-miêu (塔亭臨水陳太后祖廟, Hók-ciŭ Dìng Cêng-gŭ cū-miêu), ôi-dê diŏh [[Chŏng-săng|Chŏng-săng-kṳ̆]] Lìng-gĕ̤ng Gă̤-dô (臨江街道) Ták-dìng-lô (塔亭路) 6 hô̤]]
  [[File:Former Residence of Mrs Linshui.jpg|缩略图|Lìng-cūi Hŭ-ìng Gó-gṳ̆ (臨水夫人故居)]]
  [[File:臨水夫人媽廟.jpg|缩略图|[[Dài-uăng]] [[Dài-nàng]] Lìng-cūi Hŭ-ìng-mā Miêu (臨水夫人媽廟)]]
  '''Lìng-cūi-nā̤''' (臨水奶<ref name="福州方言詞典">{{cite book|author=李如龍|title=福州方言詞典|year=1994|page=188}}</ref> hĕ̤k-ciā 臨水嬭), ciáng-sék miàng-cê hô̤ lā̤ '''Lìng-cūi Dìng Tái-hâiu''' (臨水陳太后), buōng-miàng '''Dìng Cêng-gŭ''' (陳靖姑), sê [[Hók-gióng]] gâe̤ng [[Dài-uăng]] gì câi-dê [[Sìng-mìng|sìng]]. [[Hók-ciŭ]]-nè̤ng iâ giéu ĭ „Nòng-nā̤“ (娘奶), „Hŭ-ìng-nā̤“ (夫人奶).
  
  Diòng-siók Dìng Cêng-gŭ [[Dòng-dièu]] (唐朝) sì-hâiu chók-sié diŏh Hók-ciŭ [[Â-dô]] (下渡). Ĭ 13 huói cêu ké̤ṳk bâ-nā̤ gá gáu [[Kŭ-chèng]],<ref name="福州方言詞典"/> 15 huói dò̤-huŏng kó̤ hŏk-sĭk [[Dô̤-gáu|Dô̤-gă]] huák-sŭk, 18 huói bô kó̤ Kŭ-chèng giék-huŏng. Giék-huŏng cĭ hâu găk Hók-ciŭ gáuk-ché̤ṳ muŏk-bâng géu-nè̤ng, kăi-sṳ̄ chók-miàng. 24 huói [[dái-sĭng]] găk chió lā̤ gì sèng-âu, ĭ gŏ̤ Dìng Siū-nguòng (陳守元) ĭng-ôi giù ṳ̄ mò̤ sìng-gŭng, dáik cô̤i găi-dŏng [[tài-tàu]], cêu hióng ĭ giù géu. Gó-chṳ̄ Dìng Cêng-gŭ táuk-tŏi kó̤ [[Lṳ̀ng-tàng-gáe̤k]] (龍潭角) giù ṳ̄, cīng-géu báh-sáng, dáng-sê ké̤ṳk [[Diòng-kăng-gūi]] (長坑鬼) hâi sī go̤. Mìng-uòng gă-hŭng Dìng Cêng-gŭ có̤ „Cùng-hók Ciĕu-hiê Lìng-cūi Hŭ-ìng“ (崇福昭惠臨水夫人), sṳ̆k-chĭng „Lìng-cūi-nā̤“. Lìng-cūi-nā̤ biéng có̤ sìng ī-hâiu, dó̤-ché̤ṳ hiēng-lìng, cô̤-hók ìng-mìng, bé-êu niāng-gŏ̤.
  ==Chăng-kō̤ cṳ̆-lâiu==
  {{reflist}}
  [[分類:Dô̤-gáu]]
  [[分類:Ìng-ŭk]]
  [[分類:Hók-gióng]]